Կիրակի, Փետրուար 25-ին, Ուաշինկթընի մէջ, պատշաճօրէն նշուեցաւ Արցախի շարժումին 30-ամեակը: Սուրբ Խաչ եկեղեցւոյ սրահին մէջ տեղի ունեցաւ այս ձեռնարկը, որ կազմակերպուած էր շրջանի Հայ Դատի յանձնախումբին եւ Հ.Ե.Դ. ՝՝Անի՝՝ մասնաճիւղին կողմէ: Խօսք առաւ Արցախի ներկայացուցիչ Ռոպերթ Աւետիսեան, որ յայտնեց թէ.- ՝՝Երեսուն տարիներ թաւալած են, եւ ահաւասիկ մենք ցոյց կու տանք թէ ինչպէ՞ս կը կառուցենք մեր երկիրը: Մեր ժողովուրդը կառչած է իր հողին, եւ այդպէս ալ կը մնայ եւ կը շինէ իր բոյնը: Երեսուն տարիներ եւս…եւ պիտի տեսնէ՛ք թէ որքան ամուռ կառոյցներու վրայ շինած ենք մեր երկիրը՝՝: